[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 143
                                                           din 29 august 2019
  privind asigurarea, din bugetul local, a resurselor financiare pentru acoperirea costurilor 
            transportului urban cu mijloace de transport în comun pentru persoane cu handicap grav şi 
            accentuat, însoţitori, asistenţi personali şi asistenţi personali profesionişti

            Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 21.123/29.07.2019 și la Consiliul Local Sighișoara cu nr. 21.268/30.07.2019, de referatul de aprobare, înregistrat cu nr. 21.127/29.07.2019, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ;
Având în vedere prevederile Hotărârii Consiliului Local Sighișoara nr. 9/1998 privind înființarea S.C. Apă Termic Transport S.A.;
Având în vedere prevederile Hotărârii Consiliului Local Sighișoara nr. 1/2015 privind aprobarea studiului de oportunitate, a modalităţii de atribuire a contractului de delegare, a contractului de delegare a gestiunii serviciului de transport public local de persoane prin curse regulate şi a caietului de sarcini pentru efectuarea transportului public local de persoane prin curse regulate în Municipiul Sighişoara;
Având în vedere prevederile Contractului de delegare a gestiunii serviciului de transport public local de persoane prin curse regulate în municipiul Sighișoara, înregistrat cu nr. 1.049/16.01.2015, aprobat prin Hotărârea Consiliului Local Sighișoara nr. 1/2015;
Având în vedere prevederile Legii nr. 51/2006, Legea serviciilor comunitare de utilităţi publice, republicată, cu modificările şi completările ulterioare;
Având în vedere prevederile Legii nr. 92/2007, Legea serviciilor publice de transport persoane în unităţile administrativ-teritoriale, cu modificările şi completările ulterioare;

Având în vedere prevederile art. 23 din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare;

Având în vedere Hotărârea Consiliului Local Sighișoara nr. 145/25.10.2007 privind acordarea gratuităţii la transportul urban cu mijloace de transport în comun pentru persoane cu handicap grav şi accentuat, însoţitori, asistenţi personali şi asistenţi personali profesionişti, precum şi stabilirea modalităţii de acordare a gratuităţii şi a cuantumului acesteia;

Având în vedere Hotărârea Consiliului Local Sighișoara nr. 29/28.02.2018 privind ajustarea/modificarea tarifelor la activitatea de transport urban de călători și modificarea tipurilor de abonamente;

Văzând Raportul de specialitate cu nr. 1.465/24.07.2019 al S.C. Apă Termic Transport S.A., înregistrat la Municipiul Sighişoara cu nr. 21.105/29.07.2019, prin care se propune asigurarea din bugetul local, a resurselor financiare pentru acoperirea costurilor transportului urban cu mijloace de transport în comun pentru persoanele cu handicap grav şi accentuat, însoţitori, asistenţi personali şi asistenţi personali profesionişti;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. ”d”, alin. (7) lit. ”n” și ”s” și alin. (14), art. 139 alin. (1) și (3) lit. ”a” și ”h” și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ,
                                                        H O T Ă R Ă Ş T E:

Art. 1. (1) Începând cu data adoptării prezentei hotărâri, gratuitatea la transportul urban cu mijloace de transport în comun (autobuze şi minibuze) pentru persoane cu handicap grav şi accentuat, cât şi pentru însoţitori în prezenţa acestora, asistenţii personali şi asistenţii personali profesionişti ai acestora, din Municipiul Sighişoara, se acordă în baza legitimaţiilor pentru transportul urban cu mijloace de transport în comun de suprafaţă, eliberate de Direcţia Generală de Asistenţă Socială şi Protecţia Copilului Mureş, prin finanțarea cu 100% a tarifului unui abonament lunar pe toate liniile mediu urban – NOMINAL - 30 ZILE.

(2) Legitimaţiile menționate la alineatul precedent vor fi vizate lunar de S.C. Apă, Termic, Transport S.A. 

Art. 2.
 Ca o consecință a prevederilor art. 1 din prezenta hotărâre, se va proceda la modificarea în mod corespunzător, a prevederilor art. 17 alin. (1) din Contractul de delegare a gestiunii serviciului de transport public local de persoane prin curse regulate în municipiul Sighișoara, înregistrat cu nr. 1.049/16.01.2015, aprobat prin Hotărârea Consiliului Local Sighișoara nr. 1/2015, în sensul că în locul Hotărârii Consiliului Local Sighișoara nr. 145/25.10.2007 despre care se face vorbire la art. 17 alin. (1) din contract, se va menționa prezenta hotărâre. 

Art. 3. Cu data intrării în vigoare a prevederilor prezentei hotărâri, Hotărârea Consiliului Local Sighișoara nr. 145/25.10.2007, îşi încetează valabilitatea. 

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Biroul Buget, Contabilitate, Salarizare – Direcția Economică din cadrul Municipiului Sighișoara, Direcția de Asistenţă Socială Sighișoara și S.C. Apă Termic Transport S.A. prin Consiliul de Administrație al acesteia și directorul general, domnul Oprea Mircea Țonu.
Art. 5. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro.    

PREŞEDINTE DE ŞEDINŢĂ,

  

         Buzogany Erzsebet      
                                Contrasemnează/Avizat pentru legalitate

           SECRETAR GENERAL,


                     Bizo Anca

(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Direcția de Asistenţă Socială Sighișoara;

  1 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcţia Economică;

  1 ex. Biroul Juridic;

  1 ex. Consiliul de Administrație al S.C. Apă Termic Transport S.A.;
  2 ex. S.C. Apă Termic Transport S.A.  
14 ex.

B.A.
